deb5dd8fd6801a2339c7e6ff2c783d87

 Hej, jeg er en pige på 15 år og i denne alder begynder sex at være et hyppigt taleemne. Men noget et spørgsmål der hurtigt kommer frem er "ser jeg rigtig ud dernede?" og det er jeg så kommet frem til at jeg ikke gør.   

Mine kønslæber er meget større og "hænger" mere ud fra skridtet end f.eks mine veninders. Også min klitoris hænger udenfor.   

Dette fører til at jeg finder det ubehageligt at have underbukser på, da min klitoris jo er, meget udsat i det at den hænger uden for mine kønslæber uden beskyttelse.   

I modsætning til andre piger kan jeg ikke have gamacher på, da jeg får det man kalder en "kameltoe".  

  

Hvad kan jeg gøre? Hvem skal jeg kontakte? Er dette normalt? Hvor skal jeg søge hjælp?   

  

Det med at se anderledes ud, gør at min selvværd er meget lavt og jeg ikke tør vise mig i undertøj, hverken over for forældre eller veninder.... Please hjælp 
Ser jeg almindelig ud dernede?
==============================


ungzone.dk
2019.43

 Hej pige på 15 år  
Som du måske har tænkt dig frem til, er der ikke rigtig e måde at ændre den måde man ser ud på for neden, og creme eller øvelser kan ikke ændre på det man er født med.   
Det er lettere sagt end gjordt, men prøv at fokuser på det vigtigste: du har en velfungerende og sund krop, hvilket mange desværre ikke har. Hvordan du ser ud for neden er muligvis noget som gør dig ked af det, men at tænke negativt om den måde man ser ud på vil ikke ændre ens udseende.  
Den gode nyhed er, at alle kvinder ser forskellige ud forneden, så forskellige, at der faktisk ikke rigtigt er nogen "normal" måde at se ud på, på trods af hvad du tidligere har troet. At sammenligne dig selv med dine venner er en meget normal ting at gøre, men det er ikke løsningen. Så længe at din krop fungerer som den skal er der intet behov for at søge hjælp eller kontakte nogen, for hvordan du ser ud forneden ikke et problem, der skal fikses, bare rolig :)  

Kære pigen
med dårligt selvværd


Du ser helt
normal ud dernede. Det er fuldkommen normalt at nogle kvindes kønslæber, hænger
mere ud end andres. Derfor syntes jeg ikke du skal sammenligne dig med dine
veninder. Kvinder er unikke og vi kan derfor ikke sammenligne os 100% med andre
kvinder. Du har bare større kønslæber end dine veninder og sådan er du skabt.
Dette er ikke unormalt og du må aldrig blive ked af den måde du ser ud på. Især
ikke når det er en helt naturlig ting.

Jeg kan
forstå du har problemer med at gå med gamacher. Du kunne eventuelt prøve at
ligge et bind i dine trusser, så det glatter trusserne ud. Der er nemlig ikke
noget værre, end at føle sig grim i ens tøj. Men prøv at se om det ikke kan
hjælpe dig.


Så bare
rolig, du er helt normal. Håber mit svar kunne hjælpe dig til at blive
"pigen med det gode selvværd", for dette skal du ikke være ked af! 


Kærlig
Hilsen Rikke  

 

 Hej pige med dårligt selværd,  
Vi ser alle sammen forskellige ud, forskellige steder på kroppen. Dette gælder både kvinder og mænd. Især når det kommer til hvordan man ser ud dernede, så sammenligner mange sig desværre med de kvinder, som man ser i pornofilm og de falske skønheds idealer, som samfundet har skabt.  
Vi er ALLE forskellige, og vi burde ALLE være glade for det. Jo mere vi lærer at blive glad for den vi er og den måde vi ser ud på, jo mere vil dette smitte af på andre, så vi faktisk fremstår endnu pænere.  
Mit råd til dig vil nok være, at acceptere at du ser ud som du gør, og at dette slet ikke er unormalt. Ligesom det ikke er unormalt at være i tvivl om man nu ser godt nok ud, er høj nok, vejer lidt for meget osv. osv. osv.  
Inde på KvindeKendDinKrop.Dk, har de haft en boks ude rundt omkring i Danmark, hvor flere kvinder har deltager i at få taget et billede af deres underliv, for netop at vise hvor forskellige vi alle ser ud. Hvis du har mod på det, så kan det måske hjælpe at se at alle er forskellige: [Billederne kan ses her](http://www.kvindekenddinkrop.dk/kkdkpix.html) - Tryk nede på "klik her for at komme videre" og vær opmærksom på, at der er meget grafiske billeder.  
Du skriver dog også, at du føler et ubehag når du har underbukser på, hvilket er et helt andet problem. Her vil jeg råde dig til at ringe til din læge, hvilket kan gøres uden dine forældre får noget af vide. Snak med lægen om problemet og hør hvad hun(/han) foreslår. Måske skal det undersøger, eller måske er det normalt og kan løses ved at have andre typer af underbukser på. Om ikke andet så start med et opkald, det er altid nemmest :)  
  
Held og lykke med det hele og døm nu ikke dig selv for hårdt, Vi er alle sammen forskellige,  
\_Martin 